《十一月八日浑家避难周姓家终夜以榾柮火为御》
宋代·陈著

兽炭银山醉梦乡，何如榾柮地炉装。
微烟暖火权春燠，错节盘根傲夜长。
夙许孤寒陪暖席，不将光焰买烘堂。
风饕雪虐天昏黑，独占山家一脉阳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。